als_Latn dik_Latn sag_Latn
Në Maqedoni do të mbahet Kongresi i pestë ndërkombëtar mjekësor
Shoqata e mjekëve në Maqedoni: Në këtë kongres janë të ftuar rreth 500 pjesëmarrës dhe ligjërues nga shumë vende
OHËR (AA) Në Ohër të Maqedonisë në datat 10-14 shtator do të mbahet Kongresi i pestë ndërkombëtar mjekësor nga forumi i shoqatave mjekësore të Evropës Jug-Lindore (SEEMF), raporton Anadolu Agency.
Siç deklaroi Shoqata e mjekëve në Maqedoni, në këtë kongres janë të ftuar rreth 500 pjesëmarrës dhe ligjërues nga shumë vende, edhe atë nga: Shqipëria, Turqia, Greqia, Bullgaria, Mali i Zi, Serbia, Sllovenia, Rumania, Ukraina, Rusia, Azerbeixhani, Usbekistani, Kazakstani dhe Letonia.
Tema të diskutimit të SEEMF pritet të jenë: sëmundjet kardiovaskulare, diabeti, të rejat në fushën e diagnostikës, etj.
Temë speciale e Kongresit do të jetë roli i imunizimit në shek. 21 me qëllim të tejkalimit të trendeve negative të anashkalimit dhe refuzimit të vaksinimeve. Në lidhje me këtë janë ftuar ekspertë të kësaj fushe nga Organizata Botërore e Shëndetësisë dhe nga Komisioni Evropian i kontrollit të sëmundjeve ngjitëse. Në këtë kongres do të shkëmbehen eksperienca nga tema të ndryshme.
als_Latn als_Latn als_Latn als_Latn als_Latn als_Latn